पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर/काला बकरा त्न संघोवाल में जमींदार की कोठी में बतौर सर्वेंट काम कर रहे ग्यारह साल के बच्चे को शराब पिलाने के बाद तेजधार हथियारों से काट डाला गया। यही नहीं शव को बोरी में डालकर गटर में फेंक दिया गया। घटना को अंजाम दिया कोठी में ही काम करने वाले तेईस साल के दूसरे सर्वेंट ने।
शनिवार रात हुए कत्ल की जानकारी रविवार शाम को मिली, जब जमींदार ने गटर में बोरी देखी। उसे खोलने पर बच्चे का लहूलुहान शव मिला। मरने वाले बच्चे की पहचान बिहार के जिला मुजफ्फरपुर के लड्डू के तौर पर हुई है। हत्या का आरोपी अमरू भी बिहार का ही रहने वाला है। शनिवार रात से ही वह गायब है। गांव वालों ने उसे रविवार सुबह भागते हुए देखा था।
जमींदार रणजीत सिंह ने बताया कि शनिवार की रात अमरू देसी शराब लेकर आया था। उन्होंने दोनों को खाना दिया और अपने कमरे में चले गए। इसके बाद दोनों युवकों ने शराब पी। इसके बाद झगड़ा किया। झगड़े की आवाज उन्होंने सुनी भी, लेकिन ज्यादा ध्यान नहीं दिया। इसके बाद दोनों कोठी से बाहर चले गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn